Andromeda-trusselen

Andromeda-trusselen (originaltittel: The Andromeda Strain) er en amerikansk science fiction-thriller og katastrofefilm fra 1971 regissert av Robert Wise. Filmen handler om noen forskere som sendes ut i ørkenen for å jobbe ved et hemmelig underjordisk forskningslaboratorium. Forskningobjektet er et dødelig virus som har utryddet en landsby og som myndighetene tror kommer fra verdensrommet. Hovedrollene spilles av Arthur Hill, James Olson, Kate Reid og David Wayne. Filmen er basert på Michael Crichtons roman The Andromeda Strain, fra 1969. Filmen avviker lite fra boka.

Andromeda-trusselen var den første filmatiseringen av Michael Crichtons bøker.

Handling
En militær satellitt faller ned i nærheten av den isolerte landsbyen Piedmont i New Mexico. Like etter dør nesten hele befolkningen av en mystisk sykdom, og bare en eldre mann og et spedbarn overlever. En ekspertgruppe blir sendt for å finne ut hva som har skjedd i landsbyen, og det blir etterhvert klart at satellitten var bærer av et ukjent, dødelig virus fra verdensrommet. De to overlevende bringes så til det topphemmelige underjordiske forskningslaboratoriet "Wildfire" i Nevadaørkenen for videre granskning. En forskergruppe på fire får i oppdrag å løse gåten rundt den dødelige mikroben som har fått kodenavnet "Adromeda".

Konflikter oppstår når forskerne oppdager at Wildfire er et laboratorium som forsker på biologiske våpen.

Om filmen

 Popularitet og økonomi 
Andromada-trusselen ble en moderat publikumsuksess i USA hvor den ble sett av 7,5 millioner, og innbrakte $12,4 millioner. Den havnet på 15-plass over de mest innbringende filmene i USA i 1971.

Produksjonskostnadene var på $6,5 millioner.

 Anmelderne 
Den ble ganske godt mottatt av anmelderne. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

VGs anmelder gav den terningkast fire og skrev: «Teknisk-vitenskapelig gyser — spennende og nifs, men troverdig om en av de gåter våre vitenskapsmenn kan få å løse».VG - VGs filmbarometer (18.03.1972, s.38)

 Priser 
Filmen ble nominert til Oscar i kategoriene beste klipp og beste Art Direction-Set Decoration. Den ble også nominert til en Golden Globe (beste musikk) og en Hugo Award (beste dramatiske produksjon).

 Innspilling 
Laboratoriet Wildfire kostet over 300 000 dollar å lage og ble beskrevet som det mest detaljerte filmsettet noen sinne. 

Filmen ble innspilt i Red Rock Canyon State Park i California og Shafter i Texas.

 Annet 
I 2008 kom en miniserie i to deler produsert for TV-kanalen A&E. Den var regissert av Mikael Salomon, mens Ridley Scott og Tony Scott var involvert på produsentsiden.

I rollene
 Arthur Hill – Dr. Jeremy Stone
 David Wayne – Dr. Charles Dutton
 James Olson – Dr. Mark Hall
 Kate Reid – Dr. Ruth Leavitt
 Paula Kelly – Karen Anson (sykepleier)
 George Mitchell – Mr. Peter Jackson (Piedmont)
 Mark Jenkins – Lt. Shawn (Piedmont Team)
 Peter Helm – Sgt. Crane (Piedmont Team)
 Joe Di Reda – Sgt. Burk (Wildfire Computer Technician)
 Ramon Bieri – Major Arthur Manchek (Scoop Mission Control)
 Carl Reindel – Lt. Comroe (Scoop Mission Control) Frances Reid –  Clara Dutton 
 Peter Hobbs – General Sparks
 Kermit Murdock – Dr. Robertson (White House Science Advisor)
 Richard O'Brien – Grimes
 Eric Christmas – Senator Phillips (Vermont)
 Ken Swofford – Toby (Technician)
 John Carter – Capt. Morton (military police)
 Richard Bull – Air Force Major
 James W. Gavin – Dempsey (helicopter pilot) (uncredited)
 Garry Walberg – scientist (uncredited)
 Victoria Paige Meyerink – Additional Character

Referanser

Eksterne lenker

 Hjemmeside til Crichton  (om boka og filmen)

Kategori:Science fiction-filmer fra USA
Kategori:Thrillerfilmer fra USA
Kategori:Katastrofefilmer fra USA
Kategori:Filmer om utenomjordiske fenomener
Kategori:Filmer fra 1971
Kategori:Engelskspråklige filmer
Kategori:Filmer lagt til New Mexico
Kategori:Filmer lagt til Nevada
Kategori:Filmer lagt til ørkenområder